продължава по-малко от 12 месеца или ако прекарат значителна част от времето в семейното си жилище и са на издръжка на родителите си, законните си настойници или на други членове на семейството, докато служат на наборна военна служба. Чрез дерогация за целите на събирането на данни в областта на работната сила всички лица на задължителна военна служба се изключват от съвкупността от частни домакинства.
 7. За членове на многочленно частно домакинство се считат всички лица, които обичайно пребивават там, независимо от това дали са свързани, или не, с други членове на частното домакинство, ако споделят доходите или разходите на домакинството с тях. Съквартирантите, които обитават жилищна единица на база на споделяне на жилище и споделят само разходите, свързани с жилището, но не споделят доходите на домакинството, не се считат за част от многочленно частно домакинство, което обитава тази жилищна единица, дори ако споделят някои други допълнителни разходи на домакинството.
 8. Когато не е възможно да се установи дали са изпълнени критериите за едночленно или за многочленно частно домакинство, се взема предвид становището на интервюираното лице относно положението му спрямо другите лица, които пребивават в жилището.
 9. Когато в едно жилище има много частни домакинства, целта на държавите членки е да запишат данните за всички домакинства в конкретното жилище.
 10. Държавите членки полагат всички усилия, за да избегнат записването на едно и също лице два пъти.
 Член 4
 Конкретни случаи при прилагането на понятието за обичайно местопребиваване
 1. За обичайно местопребиваване на лице, което през седмицата работи далече от дома си и обикновено се прибира в семейното жилище през почивните дни, се приема семейното му жилище, без значение дали работното му място е в друго населено място в рамките на същата държава или извън нея.
 2. За обичайно местопребиваване на обучаващите се в заведения за основно и средно образование, които са далече от семейното си жилище през учебната година, се приема семейното им жилище, без значение дали учат в друго населено място в рамките на същата държава или извън нея.
 3. В случая на дете на издръжка, което има две различни места на пребиваване, за обичайно местопребиваване се счита мястото, където детето прекарва по-голямата част от времето.
 Когато детето прекарва равни периоди от време с двамата си законни настойници или родители, обичайно местопребиваване е мястото на пребиваване на законния настойник или родителя, който получава детски надбавки, или мястото на пребиваване на законния настойник или родителя, който поема по-голяма част от разходите, свързани с детето.
 В случай че нито едно от гореизброените условия не е изпълнено, за обичайно местопребиваване се счита мястото, където детето се намира на референтната дата (която е определена за събирането на специфични данни).
 В случай на събиране на лонгитудинални данни за децата, които имат две различни места на пребиваване, се счита, че имат същото местопребиваване през различните вълни на събиране на данни освен ако не е имало промяна в условията на живот.
 4. За събирането на данни, организирано в областта на доходите и условията на живот и в областта на потреблението, се прилагат следните допълнителни специални правила:
 а)
